f1rdavs/TajLiB huggingface dataset:
Савол: Доир ба байтҳои зерини Абумансури Дақиқӣ кадом хулоса дуруст аст? Дақиқӣ чор хислат баргузидаст Ба гетӣ аз ҳама хубию зиштӣ: Лаби ёқутрангу нолаи чанг, Майи хушрангу дини зардуҳиштӣ.
A) Дақиқӣ аз маю мусиқию маҷлиси ёр ва дини зардуштӣ дурӣ меҷустааст.
B) Дақиқӣ пайрави дини зардуштӣ ва дӯстдори маю мусиқию маҷлиси ёр буд.
C) Дақиқӣ маю мусиқиро хуб ва дини зардуштиро зишт шуморидааст.
D) Дақиқӣ пайрави дини зардуштӣ буд, вале маю мусиқиро зишт медонист.
Ҷавоб: B
Савол: Кадом байти Абушакури Балхӣ бо сухани Абулқосими Фирдавсӣ “Тавоно бувад, ҳар кӣ доно бувад” ҳаммаъност?
A) Хирад чун надонӣ, биёмӯзадат, Чу пажмурда гардӣ, барафрӯзадат.
B) Касе, к-ӯ ба дониш барад рӯзгор, На ӯ ёфа монад, на омӯзгор.
C) На донотар он кас, ки волотар аст, Ки волотар он кас, ки донотар аст.
D) Ҷаҳонро ба дониш тавон ёфтан, Ба дониш тавон риштану тофтан.
Ҷавоб: C
Савол: Абуабдуллоҳи Рӯдакӣ дар қасидаи “Модари май” киро “моҳи озодагону мафхари Эрон”, “малики адлу офтоби замона”-гӯён мадҳ намудааст?
A) амир Исмоили Сомониро
B) амир Насри II Сомониро
C) волии Хуросон Абуҷаъфар Аҳмад ибни Муҳаммадро
D) вазири давлати Сомониён Абулфазли Балъамиро
Ҷавоб: C
Савол: Дар кадом асари Абуабдуллоҳи Рӯдакӣ амир Насри II Сомонӣ ба моҳ ва сарв ташбеҳ дода шудааст?
A) маснавии “Синдбоднома”
B) қасидаи “Модари май”
C) қасидаи “Бӯйи Ҷӯйи Мӯлиён”
D) қасидаи “Шикоят аз пирӣ”
Ҷавоб: C
Савол: Кадом байти Абуиброҳими Мунтасир сухани Абуабдуллоҳи Рӯдакӣ “Кунун замона дигар гашту ман дигар гаштам”-ро ба хотир меорад?
A) Гаҳе ба иззу ба давлат ҳаменишастам шод, Гаҳе зи ҳирс ҳамерафтам зи ҷой ба ҷой.
B) Басе тафохур кардам, ки ман касе ҳастам, Кунун баробар бинам ҳаме амиру гадой.
C) Чу марг тохтан овард, ҳеч суд накард, Бақо бақои Худоясту мулк мулки Худой.
D) Ҳазор қалъа кушодам ба як ишорати даст, Басе масоф шикастам ба як фишурдани пой.
Ҷавоб: B
Савол: Кадом шарҳ ба байти Абуабдуллоҳи Рӯдакӣ мувофиқ аст? Шуд он замона, ки шеъраш ҳама ҷаҳон бинвишт, Шуд он замона, ки ӯ шоири Хуросон буд.
A) Рӯдакӣ ба Абулфазли Балъамии вазир ишора карда, шуҳратёр будани ӯро дар тамоми Хуросон таъкид мекунад.
B) Манзури Рӯдакӣ Дақиқӣ аст, ки бо асари “Гуштоспнома”-аш дар Ироқу Хуросон машҳур ва маъруф шуда буд.
C) Рӯдакӣ худро дар назар дорад ва аз шуҳрату овозаи даврони ҷавониаш бо ифтихор сухан мегӯяд.
D) Шоир аз шуҳрату овозаи Абуиброҳими Мунтасир сухан ронда, ба табъи шоирӣ доштани ӯ ишора мекунад.
Ҷавоб: C
Савол: Сухани зерини Мантиқии Розӣ ба кадом байти Абуабдуллоҳи Рӯдакӣ ҳаммаъност? Маро зи ҷуди салотину меҳтарони замон, Сарой зарриндевор буду симинбом.
A) Куҷо ба гетӣ будаст номвар деҳқон, Маро ба хонаи ӯ сим буду ҳумлон буд.
B) Шуд он замона, ки ӯ унси родмардон буд, Шуд он замона, ки ӯ пешкори мирон буд.
C) Киро бузургию неъмат зи ину он будӣ, Маро бузургию неъмат зи Оли Сомон буд.
D) Сапеду симзада буду дурру марҷон буд, Ситораи саҳарӣ буду қатраборон буд.
Ҷавоб: A
Савол: Кадом шарҳ ба байти Абуабдуллоҳи Рӯдакӣ мувофиқ аст? Ҳанӯз бо манию аз ниҳеби рафтани ту Ба рӯз вақт шуморам, ба шаб ситора шуморам.
A) Вақте ки пеши ман ҳастӣ, аз чизе наметарсам ва медонам, ки то рафтани ту вақт зиёд аст
B) Медонам, ки билохира хоҳӣ рафт, пас пеши роҳатро намегирам ва монеи рафтанат намешавам.
C) Рӯзҳо ба соат ва шабҳо ба ситораҳо нигоҳ мекунам, ки шояд дубора бозгардӣ ва назди ман оӣ.
D) Ҳарчанд ки бо ман ҳастӣ, аммо аз рафтани ту метарсам ва вақтшуморӣ мекунам.
Ҷавоб: D
Савол: Дар ин байт Рӯдакӣ зери мафҳуми “ӯ” ба кӣ ва ё чӣ ишора кардааст? Шуд он замона, ки ӯ унси родмардон буд, Шуд он замона, ки ӯ пешкори мирон буд.
A) Абулфазли Балъамӣ – вазири хирадманди Сомониён
B) Муродӣ – шоири бузургвор, ҳамсафу ҳамкори адиб
C) мақому манзалати волии Хуросон Абуҷаъфар Аҳмад
D) обруву эътибор ва шуҳрати даврони ҷавонии худ
Ҷавоб: D
Савол: Кадом шарҳ ба байти Абулаббоси Марвазӣ мувофиқ аст? Гунҷишк чӣ гуна ларзад аз борон, Чун ёд кунам туро чунон ларзам.
A) Дар зери борон тар шудаам ва монанди гунҷишк меларзам.
B) Ман аз ёд кардани ту чунон меларзам, ки дигар ёдат намекунам.
C) Ту мисли боз ҳастӣ ва ман мисли гунҷишк аз ҳуҷуми ту метарсам.
D) Вақте ки туро ёд мекунам, мисли гунҷишки зери борон меларзам.
Ҷавоб: D
Савол: Бо ин байт Абулқосими Фирдавсӣ ба кадом подшоҳ муроҷиат кардааст? Яке бандагӣ кардам, эй шаҳриёр, Ки монад зи ман дар ҷаҳон ёдгор.
A) Наср ибни Аҳмади Сомонӣ
B) Султон Маҳмуди Ғазнавӣ
C) Султон Масъуди Ғазнавӣ
D) Нуҳ ибни Мансури Сомонӣ
Ҷавоб: B
Савол: Мувофиқи ривояти “Шоҳнома”-и Абулқосими Фирдавсӣ номи писарони Фаридун, ки сарзаминашро байни онҳо тақсим намуд:
A) Ковус, Гев, Тӯс
B) Салм, Тур, Эраҷ
C) Бежан, Сиёвуш, Фуруд
D) Манучеҳр, Эраҷ, Сом
Ҷавоб: B
Савол: Аз рӯи муҳтаво “Шоҳнома”-и Фирдавсӣ кадом бахшҳоро дар бар мегирад?
A) асотирӣ, миллӣ, таърихӣ
B) асотирӣ, паҳлавонӣ, таърихӣ
C) асотирӣ, қадим, нав
D) қадимтарин, қадим, нав
Ҷавоб: B
Савол: Падари Исфандиёр мувофиқи ривояти “Шоҳнома”-и Абулқосими Фирдавсӣ.
A) Луҳросп
B) Гуштосп
C) Арҷосп
D) Ҷомосп
Ҷавоб: B
Савол: “Шоҳнома”-и Абулқосими Фирдавсӣ бо баёни кадом ҳодиса ба охир мерасад?
A) марги Эраҷ
B) марги Суҳроб
C) марги Исфандиёр
D) марги Яздигирд
Ҷавоб: D
Савол: Байти зерини Абулқосими Фирдавсӣ кадом маъниро бозгӯйӣ мекунад? Зи абёти ғарро ду раҳ сӣ ҳазор, Мар он ҷумла дар шеваи корзор.
A) “Шоҳнома” беҳтарин достони қаҳрамонӣ буда, аз шаст ҳазор байти хуб иборат аст.
B) “Шоҳнома” дар ду нусха навишта шудааст ва ҳар нусха шомили сӣ ҳазор байт аст.
C) “Шоҳнома” ба назм навишта шудааст ва дар он набарди шоҳон тасвир гардидааст.
D) “Шоҳнома” дар бораи ҷангҳои подшоҳон аст ва сӣ ҳазор байтро дар бар мегирад.
Ҷавоб: A
Савол: Кадоме аз ин асарҳо яке аз сарчашмаҳои “Шоҳнома”-и Фирдавсӣ ба шумор меравад, ки шоир онро аз тариқи матни “Худойнома” истифода бурдааст?
A) “Корномаи Ардашери Бобакон”
B) “Андарзи Озарбоди Меҳроспандон”
C) “Гоҳон”
D) “Ёдгори Зарирон”
Ҷавоб: A
Савол: Достони “Бежан ва Манижа” (аз “Шоҳнома”-и Абулқосими Фирдавсӣ) чӣ гуна асар аст?
A) танқидӣ
B) ёддоштӣ
C) таърихӣ
D) ишқӣ
Ҷавоб: D
Савол: Абулқосими Фирдавсӣ бо гуфтани байти зерин ба кадом масъала ишора намудааст? Бирафт ӯву ин нома ногуфта монд, Чунин бахти бедори ӯ хуфта монд.
A) марги шоир Муродӣ ва ногуфта мондани шеърҳои ӯ
B) аз ҷаҳон рафтани устод Рӯдакӣ ва мондани ҳикмати ӯ
C) вафоти Марзбони Рустам ва боқӣ мондани “Марзбоннома”
D) ҷавонмаргии Дақиқӣ ва нотамом мондани “Шоҳнома”-и ӯ
Ҷавоб: D
Савол: Гуштосп бар ивази тоҷу тахт ба Исфандиёр чӣ шарт гузошта буд? Супорам туро ганҷу тахту кулоҳ, Нишонам-т бо оҷ дар пешгоҳ ... . Агар тахт хоҳӣ ҳаме бо кулоҳ, Раҳи Систон гиру баркаш сипоҳ. Абулқосими Фирдавсӣ
A) гирифтани кини бобояш Луҳросп аз Арҷосп
B) рафтан ба ҷанги Рустам ва ба банд овардани ӯ
C) раҳонидани хоҳарони Гуштосп аз банди Арҷосп
D) фиристодани Башутан ва Баҳман ба ҷанги Рустам
Ҷавоб: B
Савол: Асадии Тӯсӣ ғайр аз навиштани достони паҳлавонӣ ва қасидаҳои мунозира боз чӣ хидмати арзандае ба адабиёту фарҳанг кардааст?
A) навиштани аввалин “Шоҳнома”-и манзум ба забони порсии дарӣ
B) навиштани “Шоҳнома” бо хоҳиши Нуҳ ибни Мансури Сомонӣ
C) таълифи куҳантарин луғати тафсирии забони форсии тоҷикӣ – “Луғати фурс”
D) ба назм баргардонидани “Гаршоспнома”-и мансури Абулмуайяди Балхӣ
Ҷавоб: C
Савол: Қасидаи машҳури Анварии Абевардӣ.
A) “Шикоят аз пирӣ”
B) “Харобаҳои Мадоин”
C) “Мунозира бо Худо”
D) “Ашкҳои Хуросон”
Ҷавоб: D
Савол: Қасидаи машҳури Хоқонии Шервонӣ.
A) “Габру мусулмон”
B) “Харобаҳои Мадоин”
C) “Мунозира бо Худо”
D) “Ашкҳои Хуросон”
Ҷавоб: B
Савол: Қасидаи машҳури Носири Хусрав.
A) “Шикоят аз пирӣ”
B) “Харобаҳои Мадоин”
C) “Мунозира бо Худо”
D) “Ашкҳои Хуросон”
Ҷавоб: C
Савол: Қасидаи машҳури Асадии Тӯсӣ.
A) “Арабу Аҷам”
B) “Харобаҳои Мадоин”
C) “Мунозира бо Худо”
D) “Ашкҳои Хуросон”
Ҷавоб: A
Савол: Шарҳи мувофиқи байти Атторро интихоб кунед: Ҷумла торикист ин меҳмонсарой, Илм дар вай чун чароғи раҳнамой.
A) Шоир мегӯяд, ки тирагию торикии дунёро фақат нури илму маърифат равшану зебо мекунад.
B) Шоир дар меҳмонхонаи торик қарор дорад ва мехоҳад, ки зудтар чароғи онро равшан кунанд.
C) Шоир мегӯяд, ки хондани китобҳои ман ба наслҳои оянда роҳи дурусту равшанро нишон медиҳад.
D) Шоир ҳайрон аст, ки чаро неруи илм дунёи ҳамаро равшан намекунад ва баъзе одамон дар ҷаҳолату торикӣ ҳастанд.
Ҷавоб: A
Савол: Мавзуи “Сиёсатнома”-и Низомулмулк кадом аст?
A) одоби суҳбат бо зердастон
B) давлатдорӣ ва роҳбарӣ
C) масъалаҳои ирфонӣ
D) номанигории расмӣ
Ҷавоб: B
Савол: Дар бораи ин асар гуфтаанд, ки “муаллиф онро барои тарбия ва таълими фарзандаш Гелоншоҳ навиштааст”. Он кадом асар аст?
A) “Гулистон”-и Саъдии Шерозӣ
B) “Тӯтинома”-и Зиёуддини Нахшабӣ
C) “Қобуснома”- Унсурулмаолии Кайковус
D) “Футувватномаи султонӣ”-и Ҳусайн Воизи Кошифӣ
Ҷавоб: C
Савол: “Қобуснома”-и Унсурулмаолии Кайковус аз рӯйи мавзуъ ва муҳтаво чӣ гуна асар аст?
A) сиёсӣ
B) ахлоқӣ
C) фалсафӣ
D) ирфонӣ
Ҷавоб: B
Савол: Боби “Андар пешӣ ҷустан дар сухандонӣ” аз кадом асар аст?
A) “Бӯстон”-и Саъдии Шерозӣ
B) “Сафарнома”-и Носири Хусрав
C) “Маснавии маънавӣ”-и Ҷалолиддини Балхӣ
D) “Қобуснома”-и Унсурулмаолии Кайковус
Ҷавоб: D
Савол: Унсурулмаолии Кайковус “Қобуснома”-ро бо кадом мақсад навиштааст?
A) барои баён кардани саргузашти худаш аз ҷавонӣ то пирӣ
B) барои зинда кардани номи шоҳони гузаштаи эронӣ
C) барои тарбия ва таълими фарзандаш Гелоншоҳ
D) барои омӯзонидани давлатдорӣ ба амирзодагони хонадони Зиёрӣ
Ҷавоб: C
Савол: Кадом асари Абуалӣ ибни Синоро пас аз марги ӯ шогирдаш Абуубайди Ҷузҷонӣ давом додааст?
A) “Донишнома”
B) “Китоби инсоф”
C) “Рисолаи саргузашт”
D) “Рисолаи тамсилоти форсӣ”
Ҷавоб: C
Савол: Китоби “Дастур-ул-мулук”-и Самандархоҷаи Тирмизӣ чӣ гуна асар аст?
A) фалсафӣ
B) ахлоқӣ
C) таърихӣ
D) сиёсӣ
Ҷавоб: B
Савол: Кадом шарҳ ба байт мувофиқ аст? Касе ба гардани мақсуд даст ҳалқа занад, Ки пеши тири балоҳо сипар тавонад буд. Самандархоҷаи Тирмизӣ
A) Касе ба ҳадафу мароми худ мерасад, ки ба сухани бузургон гӯш диҳад.
B) Дар тӯли ҳаёт бо роҳҳои бад ҳаргиз ба ҳадафҳои нек наметавон расид.
C) Рӯзгори инсони худхоҳу танбал пур аз машаққат ва сахтию нобарорист.
D) Дар зиндагӣ шахсоне муваффақ мешаванд, ки аз сахтиҳо наметарсанд.
Ҷавоб: D
Савол: Шарҳи муносиби байти Самандархоҷаи Тирмизиро муайян кунед: Ба пешкории ақли шарифу ройи дуруст Тавон каманди тасарруф бар осмон афканд.
A) Барои анҷоми корҳои азим одам бояд дили бузург, ҳадафгузории дақиқ ва қадамҳои устувор дошта бошад.
B) Аз уҳдаи корҳои сахту душвор вақте хоҳем баромад, ки бо такя ба хиради худ ва машварат бо дигарон амал кунем.
C) Барои расидан ба мақсадҳои олӣ дар зиндагӣ бояд ба сухани касе гӯш надиҳем ва мустақил бошем.
D) Бояд дуруст фикр кунем ва фақат ҳадафҳоеро дар пеш гирем, ки расидан ба онҳо имконпазир аст.
Ҷавоб: B
Савол: Чаро Ҷалолиддини Балхӣ девони худро “Куллиёти Шамс” номид?
A) Барои ин ки шамс (офтоб)-ро хеле дӯст медошт.
B) Ба эҳтироми устодаш Шамси Табрезӣ чунин ном гузошт.
C) Бо хоҳиши устодаш ин корро анҷом дод.
D) Ба ифтихори амалдори давр – малик Шамсиддин чунин ном гузошт.
Ҷавоб: B
Савол: Ин байт дар оғози кадом асар омадааст? Бишнав аз най чун ҳикоят мекунад В-аз ҷудоиҳо шикоят мекунад.
A) “Мантиқ-ут-тайр”-и Аттори Нишопурӣ
B) “Маснавии маънавӣ”-и Ҷалолиддини Балхӣ
C) “Ҳадиқат-ул-ҳақиқа”-и Саноии Ғазнавӣ
D) “Бӯстон”-и Саъдии Шерозӣ
Ҷавоб: B
Савол: Ҳикояти “Марди баққол ва тӯтӣ” аз кадом асар аст?
A) “Сафарнома”-и Носири Хусрав
B) “Тӯтинома”-и Зиёуддини Нахшабӣ
C) “Маснавии маънавӣ”-и Ҷалолиддини Балхӣ
D) “Бӯстон”-и Саъдии Шерозӣ
Ҷавоб: C
Савол: Шарҳи мувофиқи байтро муайян кунед. Нуктае, к-он ҷаст ногоҳ аз забон, Ҳамчу тире дон, ки ҷаст он аз камон. Ҷалолиддини Балхӣ
A) Ҷойи нуқта дар ҷумла муҳим аст, чунки боиси дигаргун шудани маъно мешавад.
B) Сухан бояд буррою возеҳ гуфта шавад ва сухандонии шуморо нишон диҳад.
C) Сухан бояд бо андеша гуфта шавад, то ки касе аз сухани мо нороҳат нашавад.
D) Сухан мисли тирест, ки чун раҳо гашт, бозгардонидани он номумкин аст.
Ҷавоб: D
Савол: Дар рубоии Ҷалолиддини Балхӣ ба кадом мавзуъ ишора шудааст? Бедор шав, эй дил, ки ҷаҳон мегузарад В-ин мояи умр ройгон мегузарад. Дар манзили тан махуспу ғофил манишин, К-аз манзили умр корвон мегузарад.
A) бевафоии маъшуқ ва шикояти ошиқ аз дурии ӯ
B) зудгузар будани умр ва ғанимат шуморидани вақт
C) ба ҳамроҳии сорбон ва корвон ба сайру саёҳат рафтан
D) ройгон будани хоб ва душвор будани хестан дар вақти саҳар
Ҷавоб: B
Савол: Ҳикояти “Марди аблаҳ ва хирс” аз кадом асар аст?
A) “Бӯстон”-и Саъдии Шерозӣ
B) “Сафарнома”-и Носири Хусрав
C) “Маснавии маънавӣ”-и Ҷалолиддини Балхӣ
D) “Анвори Суҳайлӣ”-и Ҳусайн Воизи Кошифӣ
Ҷавоб: C
Савол: “Пандномаи Анушервон”-и Ибни Ямин дар вазн ва пайравии кадом асар навишта шудааст?
A) “Хамса”-и Низомии Ганҷавӣ
B) “Мантиқ-ут-тайр”-и Аттори Нишопурӣ
C) “Мунозира бо Худо”-и Носири Хусрав
D) “Шоҳнома”-и Абулқосими Фирдавсӣ
Ҷавоб: D
Савол: Кадом мақол мувофиқи байт аст? Дигар он, ки чун пардаи кас дарӣ, Кунад бо ту гетӣ ҳамон доварӣ. Ибни Ямин
A) Бо бадон бад бошу бо некон наку!
B) Обрӯ мехоҳӣ, обрӯи дигаре мабар!
C) Чоҳ макан, ки худ афтӣ!
D) Бо моҳ шинӣ, моҳ шавӣ!
Ҷавоб: B
Савол: Асари ишқии Амир Хусрави Деҳлавӣ, ки онро дар айёми пириаш иншо кардааст:
A) “Васат-ул-ҳаёт”
B) “Туҳфат-ус-сиғар”
C) “Оинаи искандарӣ”
D) “Дувалронӣ ва Хизрхон”
Ҷавоб: D
Савол: Дар осори кадом адиб ситоиши табақаҳои ҳунарманди ҷамъият ҷойгоҳи махсусро дорост?
A) Бедили Деҳлавӣ
B) Соиби Табрезӣ
C) Шавкати Бухороӣ
D) Саййидои Насафӣ
Ҷавоб: D
Савол: Кадом асари Абуалӣ ибни Сино фарогири мафҳуму истилоҳҳои илмии тоза ба забони форсии тоҷикист?
A) “Қонуни тибб”
B) “Ан-Наҷот”
C) “Донишнома”
D) “Китоб-уш-шифо”
Ҷавоб: C
Савол: Ин сухани Имом Ғаззолӣ дар бораи кадом китоби Абуалӣ ибни Синост?  .... ва ҳар киро муҷаллади аввали ... маълум бошад, аз усули тиб ва куллиёти ӯ ҳеч бар ӯ пӯшида намонад, зеро ки агар Буқрот (Ҳиппократ) ва Ҷолинус (Ҳален) зинда шаванд, раво бувад, ки пеши ин китоб саҷда кунанд.
A) “Донишнома”
B) “Рисолаи саргузашт”
C) “Ал-Қонун”
D) “Ан-Наҷот”
Ҷавоб: C
Савол: Абуалӣ ибни Сино доир ба кадом асараш навиштааст “... масалест, ки аз баҳри ту задаанд дар маърифат. Агар ту аз аҳли ҳикматӣ, бояд ин рамз кушоӣ”?
A) “Донишнома”
B) “Зафарнома” (“Пирӯзинома”)
C) “Ҳай ибни Яқзон” (“Зинда пури Бедор”)
D) “Саломон ва Абсол”
Ҷавоб: D
Савол: Ибни Сино дар кадом рубоияш, ки мисраи аввалаш оварда шудааст, ба бемағзию нотавонбинии ҳарифонаш ишорат намудааст?
A) «Аз қаъри гили сиёҳ то авҷи Зуҳал ...»
B) «Бо душмани ман чу дӯст бисёр нишаст ...»
C) «Май душмани масту дӯст бо ҳушёр аст ...»
D) «Бо ин ду-се нодон, ки чунин медонанд ...»
Ҷавоб: D
Савол: Матни зерин аз кадом асари Абуалӣ ибни Синост? Дар рӯзгори Анӯшервони одил ҳеҷ чиз аз ҳикмат азизтар набуда ва ҳукамои он аср ҳама парҳезгор будаанд. Як рӯз Анӯшервон Бузургмеҳрро талаб кард ва гуфт:  Мехоҳам сухане чанд муфид, дар лафз андак, дар маонӣ бисёр ҷамъ созӣ, чунонки дар дунё ва уқбо судманд бошад. Бузургмеҳр як сол муҳлат хост ва ин чанд калимотро ҷамъ кард. Ва ба назди Анӯшервон бурд ва ӯро хуш омад ва фармуд, ки калимотро ба оби зар нависанд ...
A) “Зафарнома”
B) “Наврӯзнома”
C) “Донишнома”
D) “Рисолаи саргузашт”
Ҷавоб: A
Савол: Кӣ гуфтааст, ки: Аттор руҳ буду Саноӣ ду чашми ӯ, Мо аз пайи Саноию Аттор омадем.?
A) Низомии Ганҷавӣ
B) Ҷалолиддини Балхӣ
C) Саъдии Шерозӣ
D) Абдурраҳмони Ҷомӣ
Ҷавоб: B
Савол: Дар бораи кадом ғазали Ҷалолиддини Балхӣ, ки байти аввалаш дода шудааст, Саъдии Шерозӣ навиштааст: “Аз ӯ беҳтар ғазале нагуфтаанд ва низ нахоҳанд гуфтан”?
A) Ҳар нафас овози ишқ мерасад аз чаппу рост, Мо ба фалак меравем, азми тамошо кирост?
B) Биё, то қадри якдигар бидонем, Ки то ногаҳ зи якдигар намонем.
C) Гар дам аз шодию гар аз ғам занем, Ҷамъ биншинему дам бо ҳам занем.
D) Тавофи каъбаи дил кун, агар диле дорӣ, Дил аст каъбаи маънӣ, ту гил чӣ пиндорӣ!
Ҷавоб: A
Савол: Кадоме аз ин байтҳо (аз “Бӯстон”-и Саъдӣ) ба масъалаи адолат дар давлатдорӣ дахл дорад?
A) Раият чу беханду султон дарахт, Дарахт, эй писар, бошад аз бех сахт.
B) Гар андеша дорӣ зи душман газанд, Ба таъвизу эҳсон забонаш бубанд!
C) Агар пилзӯрию гар шерчанг, Ба наздики ман сулҳ беҳтар, ки ҷанг.
D) Карам кун, на пархошу киноварӣ, Ки олам ба зери нигин оварӣ!
Ҷавоб: A
Савол: Аз рӯйи байтҳои зерин, аз “Бӯстон”-и Саъдӣ, муайян намоед, ки онҳо ба кадом масъала дахл доранд: Шунидам, ки дар вақти назъи равон Ба Ҳурмуз чунин гуфт Нӯшервон, Ки хотирнигаҳдори дарвеш бош! На дар банди осоиши хеш бош!
A) тарбияти инсон
B) сабру қаноат
C) адли подшоҳон
D) шукр бар офият
Ҷавоб: C
Савол: Ҷумлаи дуруст дар бораи “Бӯстон”-и Саъдии Шерозиро интихоб кунед.
A) “Бӯстон” асарест мураттаб аз шеър ва наср.
B) “Бӯстон” асари мунозиравӣ дар бораи хайру шар аст.
C) “Бӯстон” асари манзумест иборат аз даҳ боб.
D) “Бӯстон” асари мансурест иборат аз ҳикояҳои ҷолиб.
Ҷавоб: C
Савол: Боби “Дар таъсири тарбият” аз кадом асар аст?
A) “Анвори Суҳайлӣ”-и Ҳусайн Воизи Кошифӣ
B) “Бадоеъ-ул-вақоеъ”-и Зайниддин Маҳмуди Восифӣ
C) “Маснавии маънавӣ”-и Ҷалолиддини Балхӣ
D) “Гулистон”-и Саъдии Шерозӣ
Ҷавоб: D
Савол: Дар кадом асари Саъдии Шерозӣ масъалаи меҳру садоқати бепоён нисбат ба ватан, марзу бум ва ёру диёр бо эҳсосоти баланд баён шудааст?
A) “Бӯстон”
B) қасидаи “Бозгашт”
C) “Гулистон”
D) ғазали “Бигзор то бигирям ...”
Ҷавоб: B
Савол: Ҷалолиддини Балхӣ гуфтааст: “Пирӯзӣ аз иттифоқ хезад”. Муайян намоед, ки ин сухан дар кадом байти Саъдии Шерозӣ ифода шудааст.
A) Сари панҷаи нотавон бармапеч, Ки гар даст ёбад, бароӣ ба ҳеч.
B) Пашша чу пур шуд, бизанад пилро, Бо ҳама сахтию салобат, ки ӯст.
C) Банӣ одам аъзои як пайкаранд, Ки дар офариниш зи як гавҳаранд.
D) Раият чу беханду султон дарахт, Дарахт, эй писар, бошад аз бех сахт.
Ҷавоб: B
Савол: Кадом байти Саъдии Шерозӣ маънои сухани зерини Унсурулмаолии Кайковусро ифода мекунад? Сухан, ки бар мардумон намоӣ, накутарин намой то мақбул бувад. Мардумон дараҷаи ту бишносанд, ки бузургону хирадмандонро ба сухан бидонанд, на суханро ба мардум, ки мардум ниҳон аст зери сухани хеш.
A) Илм чандон, ки бештар хонӣ, Чун амал дар ту нест, нодонӣ.
B) То мард сухан нагуфта бошад, Айбу ҳунараш нуҳуфта бошад.
C) Гарчи донӣ, ки нашнаванд, бигӯй Ҳар чӣ донӣ зи некхоҳию панд!
D) Агарчи пеши хирадманд хамӯшӣ адаб аст, Ба вақти маслиҳат он беҳ, ки дар сухан кӯшӣ.
Ҷавоб: B
Савол: Кадом сухани Саъдии Шерозӣ маънои ин гуфтаи Унсурмаолии Кайковусро ифода мекунад? Шарафу бузургӣ дар хираду адаб аст, на дар насабу нажод, ки бузургӣ хираду донишрост, на гавҳару тухмаро.
A) Ҳакиме писаронро панд ҳамедод, ки “Ҷонони падар, ҳунар омӯзед, ки мулку давлати дунё эътимодро нашояд ва симу зар дар сафар бар маҳалли хатар аст”.
B) Ду кас ранҷи беҳуда бурданду саъйи бефоида карданд. Яке он, ки андӯхту нахӯрд ва дигар он, ки омӯхту амал накард.
C) Аъробиеро дидам, ки писарро ҳамегуфт: -Туро хоҳанд пурсид, ки амалат чист, нагӯянд падарат кист!
D) Якеро гуфтанд: ”Олими беамал ба чӣ монад?” Гуфт: “Ба занбӯри беасал”.
Ҷавоб: C
Савол: Аз рӯи муҳтавои қитъа муайян кунед, ки он аз кадом боби “Гулистон”-и Саъдии Шерозӣ аст: Умри гаронмоя дар ин сарф шуд: То чӣ хӯрам сайфу чӣ пӯшам шито. Эй шиками хира, ба ноне бисоз, То накунӣ пушт ба хидмат дуто.
A) Дар сирати подшоҳон
B) Дар ахлоқи дарвешон
C) Дар фазилати қаноат
D) Дар таъсири тарбият
Ҷавоб: C
Савол: Насри “Гулистон”-и Саъдии Шерозиро бо кадом ибора ифода мекунанд?
A) насри муфассал
B) насри мусаҷҷаъ
C) насри мукаллаф
D) насри мураккаб
Ҷавоб: B
Савол: Мавзуи порчаи шеъриро аз “Бӯстон”-и Саъдии Шерозӣ муайян кунед: Ба ҳоли дили хастагон дарнигар, Ки рӯзе ту дилхаста бошӣ магар. Даруни фурӯмондагон шод кун, Зи рӯзи фурӯмондагӣ ёд кун.
A) тарбияти инсон
B) қаноат бар дошта
C) шукр бар офият
D) эҳсон ва ҷавонмардӣ
Ҷавоб: D
Савол: Ин байт аз оғози кадом асари Саъдии Шерозӣ аст? Дар ақсои олам бигаштам басе, Ба сар бурдам айём бо ҳар касе.
A) “Бӯстон”
B) “Гулистон”
C) девони “Хавотим”
D) қасидаи “Бозгашт”
Ҷавоб: A
Савол: Ҷумлаи дуруст дар бораи “Бӯстон”-и Саъдии Шерозиро интихоб кунед.
A) “Бӯстон” аз шеър ва наср мураттаб шудааст.
B) “Бӯстон” асари мунозиравӣ дар бораи хайру шар аст.
C) “Бӯстон” асари манзум ва иборат аз даҳ боб аст.
D) “Бӯстон” асари мансур ва иборат аз ҳикояҳои ҷолиб аст.
Ҷавоб: C
Савол: Ин байти зебо ва тарбиявиро кӣ гуфтааст? Зиндаву ҷовид монд ҳар кӣ накӯном зист, К-аз ақибаш зикри хайр зинда кунад номро.
A) Носири Хусрав
B) Саъдии Шерозӣ
C) Абуабдуллоҳи Рӯдакӣ
D) Абулқосими Фирдавсӣ
Ҷавоб: B
Савол: Сухан дар бораи кадом шоир меравад? Ӯ солҳо дар Табрез зиндагӣ кард, то лаҳзаҳои охири ҳаёт дар ёди зодгоҳаш буд ва бо ҳамин дард зиндагиро падруд гуфт: Охир, эй бахт, маро роҳ ба манзил бирасон, Ки ба ҷон омадам, ин ранҷи биёбон то кай?!
A) Носири Бухороӣ
B) Камоли Хуҷандӣ
C) Сайфи Фарғонӣ
D) Убайди Зоконӣ
Ҷавоб: B
Савол: Кадом байти Камоли Хуҷандӣ ба сухани зерини Хайём ҳаммаъност? Хуш бошу махӯр ғами ҷаҳони гузарон, Биншину даме ба шодмонӣ гузарон.
A) Биё, соқӣ, ки бехи ғам ба даври гул барандозем, Майи гулгун талаб дорему гул дар соғар андозем.
B) Навбаҳорон зи гулам бӯйи ту хуш меояд, Ҳамаро боғу маро рӯйи ту хуш меояд.
C) Менагардад дилам аз дарди фалак рӯзе шод, Ба ман ин ғуссаи талху ғами даврон то кай?
D) Гуфт: “Агар сар дар биёбони ғамам хоҳӣ ниҳод, Ташнагонро муждае аз мо бибар!” Гуфтам: “Ба чашм”.
Ҷавоб: A
Савол: Ҳаждаҳ байти аввали асари “Маснавии маънавӣ”-и Ҷалолиддини Балхиро чӣ меноманд?
A) “Пешгуфтор”
B) “Найнома”
C) “Ҷудоинома”
D) “Муқаддима”
Ҷавоб: B
Савол: Сухан дар бораи кадом асар (доир ба вазъи ситораҳо ва дигар ҷирмҳои осмонӣ) меравад? “Мирзо Улуғбек, ки худ шахси бофазлу дониш буд, донишмандони маъруфи замонаашро ба шаҳри Самарқанд овард. Соли 1424 дар Самарқанд расадхона месозад, ки дар он олимони бузург: Қозизодаи Румӣ, Алии Қушчӣ, Ғиёсуддин Ҷамшед, Мансури Кошӣ ва дигар донишмандон кор мекарданд. Натиҷаи кори чандинсолаи олимон дар ҷадвали астрономие, ки бо номи ... машҳур аст, ҷамъбаст гардидааст.”
A) “Рисола дар илми қавофӣ”
B) “Зиҷи ҷадиди Курагонӣ”
C) “Шарафномаи шоҳӣ”
D) “Маноқиби ҳунарварон”
Ҷавоб: B
Савол: Кадом мақол мувофиқи байт аст? Ҳар кӣ бад мекунад, ҳамеёбад, Ҳам ба дунёи дун ҷазои бадӣ. Зиёуддини Нахшабӣ
A) Бо худододагон ситеза макун!
B) Бо бадон бад бошу бо некон наку!
C) Чоҳ макан, ки худ афтӣ!
D) Бо моҳ шинӣ, моҳ шавӣ!
Ҷавоб: C
Савол: Аз қитъаи Зиёуддини Нахшабӣ муайян кунед, ки бо кадом сабаб дар насри худ аз назми дигарон истифода накардааст? Ба насри хеш соҳибнасри лоиқ Раво бошад, ки орад назми ҳар кас. Валекин ман наовардам дар ин наср Зи саъйи килки худ назми дигар кас.
A) Азбаски аз дигарон байти зиёд намедонист, барои ҳамин дар насри худ истифода намекард.
B) Азбаски номи муаллифи байтҳоро дақиқ намедонист, барои ҳамин дар насраш истифода намекард.
C) Азбаски худаш табъи шоирӣ дошт, барои ҳамин аз ашъори дигарон истифода намекард.
D) Намехост ба дуздии ашъори дигарон муттаҳам шавад, барои ҳамин аз ашъори дигарон истифода намекард.
Ҷавоб: C
Савол: Чаро боби ҳафтуми “Баҳористон”-и Абдурраҳмони Ҷомиро дорои аҳаммияти илмию бадеии хос донистаанд?
A) ба далели зиёд будани порчаҳои назмӣ дар он
B) ба далели зиёд будани панду андарз дар он
C) ба далели шавқовар будани ҳикояҳои он
D) ба далели тазкирагуна будани он
Ҷавоб: D
Савол: Кадом асарро муаллиф барои тарбияи писараш Зиёуддин Юсуф менависад?
A) “Гулистон”-и Саъдии Шерозӣ
B) “Баҳористон”-и Абдурраҳмони Ҷомӣ
C) “Қобуснома”-и Унсурулмаолии Кайковус
D) “Дастур-ул-мулук”-и Самандархоҷаи Тирмизӣ
Ҷавоб: B
Савол: Кадом байти Абдурраҳмони Ҷомӣ бар шарҳи сухани “Фарзанд давлати падару модар аст.” омадааст?
A) Аз ин шуд тани ман пазирои ҷон В-аз он омадам зиндаи ҷовидон.
B) Ҳеч неъмат беҳтар аз фарзанд нест, Ҷуз ба ҷон фарзандро пайванд нест.
C) Фарзанд нахоҳад зи пайи мол падарро, Хоҳад, ки намонад падару мол бимонад.
D) Ҳар писар, к-ӯ аз падар лофад, на аз фазлу ҳунар, Филмасал гар дидаро мардум бувад, номардум аст.
Ҷавоб: B
Савол: Дар кадом байт Абдурраҳмони Ҷомӣ ба ҳокимони замонаш муро- ҷиат намуда, онҳоро ба адлу дод даъват намудааст?
A) Ҷаҳонподшоҳо, дар инсоф кӯш, Зи ҷоми адолат майи соф нӯш.
B) Дило, зи қайди ҳарифони бехирад бигрез, Ту мурғи зиракӣ, аз доми деву дад бигрез.
C) Санги озор мазан бар дили арбоби сафо, К-омад осон шикани шишаву мушкил пайванд.
D) Дар ҷавонӣ саъй кун, гар бехалал хоҳӣ амал, Мева бенуқсон бувад, чун аз дарахти навбар аст.
Ҷавоб: A